open-index/open-wikipedia-markdown huggingface dataset:
DNA:n katkoskirjo

**DNA:n katkoskirjo** eli **RFLP** (*restriction fragment length polymorphism*) on tekniikka, joka paljastaa osan eroista homologisten DNA-sekvenssien välillä. Tekniikan nimi viittaa eri pituisiin DNA-kappaleisiin, joita syntyy kun toisistaan sekvenssiltään poikkeavia DNA-näytteitä käsitellään restriktioentsyymeillä. Erot tunnistetaan elektroforeesissa kappaleiden pituuserojen perusteella, itse DNA:n sekvenssiä määrittämättä. 

Restriktioentsyymit katkaisevat DNA:n tietyn, yleensä 4-6 emäksen pituisen spesifin tunnistusjakson kohdalta (esim. CGTACG). Mikä tahansa yhden emäksen muutos tässä tunnistusjaksossa estää katkaisemisen, ja saa aikaan poikkeavan DNA-fragmenttikirjon RFLP-analyysissä. Toisaalta myös DNA sekvenssin pituuserot kahden tunnistusjakson välissä tulevat esiin analyysissä.

DNA:n katkoskirjo oli ensimmäisiä laajasti käytettyjä DNA-profilointimenetelmiä, ja sitä käytettiin myös genomien kartoitukseen, geneettisten sairauksien geenien paikantamiseen, sairausriskikartoitukseen ja isyystutkimuksiin. DNA:n sekvensoinnin käytön halpeneminen on tehnyt DNA:n katkoskirjosta vanhentuneen menetelmän.
## Lähteet

## Aiheesta muualla
*Davidson College, Department of Biology: RFLP Method - Restriction Fragment Length Polymorphism 
*National Center for Biotechnology Information (NCBI): Restriction Fragment Length Polymorphism (RFLP)
Ouro Guéladjo

**Ouro Guéladjo** tai **Ouro Guélédjo** (myös *Ouro Guéladio*) on maalaiskunta ja sen keskuskylä Nigerin Tillabérin alueen Sayn departementissa. Se sijaitsee Sahelin vyöhykkeellä noin 40 kilometriä Saysta länteen. Kunnassa on 25&nbsp;800 (vuonna 2010, arvio) ja keskuskylässä 1&nbsp;700 asukasta (vuonna 2001, väestönlaskenta).

Ouro Guéladjon kunnan pinta-ala on 758 neliökilometriä. Se rajoittuu pohjoisessa Kollon departementin Bitinkodjin kuntaan, idässä Sayn departementin Sayn ja Tamoun kuntiin, etelässä Burkina Fasoon ja lännessä Torodin kuntaan. Kunta käsittää Nigeriin laskevan Gouroubijoen laakson. Se on yksi maan metsäisimmistä alueista. Eläinkunta on kärsinyt suuresti ihmisen toiminnasta.

Vuonna 2002 perustettuun kuntaan kuuluu 22 hallintokylää ja 36 pikkukylää. Muutaman hengen virkamieskuntaa ja vaaleilla valittua valtuustoa johtaa kunnanjohtaja. Hallintoon osallistuvat myös Ranskan siirtomaa-aikana perustetun kantonin perinteinen päällikkö sekä 23 kyläpäällikköä.

Asukkaista suurin osa on fulbeja. Lisäksi on gurmia, hausoja, djermoja ja tuaregeja.

Pääasiallinen elinkeino on maanviljely. Tärkeimmät viljelyskasvit ovat hirssi, durra, lehmänpapu ja maapähkinä. Lisäksi harjoitetaan puutarhaviljelyä ja kasvatetaan hedelmäpuita. Toiseksi tärkein elinkeino on laiduntamiseen perustuva karjanhoito. Kotieläimiä ovat naudat, lampaat ja vuohet. Etelän gurmat kasvattavat sikoja ja harjoittavat mehiläistenhoitoa. Tärkeä merkitys on myös metsävarojen hyödyntämisellä. Naiset tekevät perinteisiä käsitöitä. Osa väestöstä, varsinkin nuoriso, käy kausitöissä Niameyssa ja naapurimaissa.

Keskuskylään johtaa huonokuntoinen sivutie. Kunnassa on 26 alkeiskoulua, yksi madrasa, keskikoulu ja lukutaitokoulu. Terveyspalveluihin kuuluu kaksi terveyskeskusta ja 11 terveysasemaa. Vesihuolto käsittää perinteisiä ja sementillä vahvistettuja kaivoja sekä käsivoimin toimivia porakaivoja. Elintarvikehuollosta vastaavat viljapankit, valtion kaupat, varastot ja myllyt. Kunnassa on kolme toria, joilla myydään kerran viikossa lähinnä elintarvikkeita ja karjaa. Etelän toreilla käy myös burkinalaisia kauppiaita. Alue on lähes kokonaan matkapuhelinverkon ulottumattomissa.

## Lähteet
Jan Mybrand

**Jan Torsten Mybrand** (s. 26. tammikuuta 1959 Kolsva, Ruotsi) on ruotsalainen näyttelijä.

Mybrand on näytellyt sekä teatterissa että elokuvissa. Hänen nykyinen työpaikkansa on Tukholman kaupunginteatteri. Hänen elokuvaroolejaan ovat olleet muun muassa Kaj elokuvassa Black Jack, lasten hyväksikäytöstä tuomitun miehen rooli Wallander-elokuvassa *[[Syyllisyys (elokuva)|Syyllisyys]]* sekä Rasmuksen isä Kalle Blomkvist -elokuvassa *Kalle Blomkvist ja Rasmus*.

## Lähteet

## Aiheesta muualla
*
Cephalophus brookei

**Cephalophus brookei** on Länsi-Afrikassa elävä puikkijoiden alaheimoon kuuluva antilooppilaji. Se luokiteltiin aikaisemmin kierteissarvipuikkijan alalajiksi *Cephalophus ogilbyi brookei*, mutta on sittemmin erotettu itsenäiseksi lajiksi.. 

*Cephalophus brookei* muistuttaa hyvin paljon kierteisssarvipuikkijaa, mutta poikkeaa tästä vaaleamman, haalean kullankeltaisen värinsä puolesta. Väritys on selän kohdalla punertavan kullanvärinen. Selässä kulkee 27-67 millimetriä leveä musta juova, joka on kuitenkin hartioiden edestä epämääräinen ja ohenee takamusta kohden. Pää ja siinä oleva töyhtö ovat punertavan kullanväriset. Vatsapuoli on vaaleankeltainen. Jalat ovat muun ruumiin väriset paitsi etujalkojen sisäosista, jossa on valkoista karvoitusta. Kaulan karvoitus on hyvin ohutta. Nuoret yksilöt ovat hyvin kirjavia.

*Cephalophus brookein* kallo ei ole myöskään otsan kohdalta yhtä paksu kuin kierteissarvipuikkijan. Silmien alapuolella olevat kuopat ovat pienet. Yläleuka on matala ja nenä suhteellisen pitkä.

*Cephalophus brookei* elää luonnonvaraisena Sierra Leonessa, Liberiassa sekä Norsunluurannikon ja Ghanan länsiosissa Voltajoen länsipuolella. Se suosii kosteita alankometsiä. *Cephalophus brookei* luokitellaan vaarantuneeksi lajiksi ja sen lukumäärä on edelleen laskussa bushmeat-metsästyksen ja elinympäristöjen häviämisen takia. Lajin kokonaiskanta arvioitiin vuonna 1999 noin 500 yksilön suuruiseksi. Sitä elää kohtalaisen yleisenä enää muutamilla alueilla kuten Sapon kansallispuistossa ja muutamalla muulla Itä-Liberian metsäalueella sekä Taïn kansallispuistossa Norsunluurannikolla. *Cephalophus brookei* kuuluu CITES-sopimuksen liitteeseen II.

## Lähteet
Suomalainen Barytontrio

**Suomalainen Barytontrio** on kamarimusiikkiyhtye, johon kuuluvat Markus Kuikka (baryton), Markus Sarantola (alttoviulu) ja Jussi Seppänen (sello). Se  teki ensiesiintymisensä vuonna 2002 Kuopiossa, ja on sitten konsertoinut ja tehnyt nauhoituksia Yleisradiolle ja Kuhmon kamarimusiikin osaamiskeskus Virtuosille ohjelmistonsa kulmakiviin kuuluvilla Joseph Haydnin barytontrioilla. Yhtyeen ensimmäinen, Haydnin teoksia sisältävä SACD-tallenne julkaistiin  2009. Yhtye on konsertoinut mm. Saksassa ja Ranskassa. Barytontrio on kantaesittänyt useita uusia, sille itselleen sävellettyjä teoksia. 

## Kantaesitykset

*Tomi Räisänen: *A Night at the Park Güell* (2009), kantaesitys  Sibelius-Akatemian konserttisalissa 2009
*Max Savikangas: *Spectroblaster* (2010),  Berliinin Musiikkimuseossa 2010
*Pasi Lyytikäinen: *Pariton* (2011), Sibelius-Akatemian konserttisalissa 2011
*Jovanka Trbojevic: *Paradise lost* (2012),  Musiikkitalon Organo-salissa 2012 
*Sampsa Ertamo: *Sisäinen puutarha* (2012),  Musiikkitalon Organo-salissa  2012

## Levytykset
**[[Ruhtinaan yksityiset huvit]]* (2009). Haydnin barytontrioja. Sibarecords SACD-1001. Sibelius-Akatemia.
**[[Luminous Baryton]]* (2012). Hämeenniemi, Savikangas, Ertamo, Räisänen. EDTCD-002. Edition Troy.
## Aiheesta muualla
*Yhtyeen kotisivu
Puukiipeily

**Puukiipeily** on harrastus ja liikuntamuoto, jossa kiipeillään puihin ja liikutaan oksistossa.

Jotkut kiipeilijät myös yöpyvät puun latvuksessa.

## Tekniikka
Puukiipeilyä pidetään turvallisena harrastuksena. TCI ei tunne tapauksia, joissa puukiipeilijä olisi loukkaantunut. Puukiipeilyä harrastetaan tehokkaimmin ja turvallisimmin köyden ja valjaiden avulla, kypärä päässä. Edistyneemmät kiipeilijät voivat käyttää erilaisia lisävarusteita. Puuhun voi kiivetä kahdella tai yhdellä köydellä, tai kokonaan ilman köyttä. Kahden köyden tekniikka on helpompi ja turvallisempi kuin yhden, ja se on siksi yleisemmin käytössä. Yhden köyden tekniikka sopii yli 30 metriä korkeisiin puihin.

## Hyödyt
Harrastajien mukaan puukiipeily on monella tavoin hyvää liikuntaa: 

* Kiipeily voimistaa käsiä ja jalkoja, sekä on hyväksi selkärangalle
* Kiipeily ei ole koskaan tylsää
* Kiipeily on turvallista, kunhan noudatetaan varovaisuutta
* Kiipeilyä voi harrastaa monessa paikassa
* Kiipeily on ulkoilua
* Kaikki aistit pääsevät käyttöön
* Kiipeily on halpaa, eikä sitä varten tarvitse rakentaa erityisiä suorituspaikkoja
* Kiipeilyä voi harrastaa ympäri vuoden (ilmastosta riippuen)

Tietokirjailija Tatu Hirvonen suosittelee vanhempien antavan lastensa kiipeillä puihin, sillä se opettaa koordinaatiota. Arvaamaton kiipeilyalusta tarjoaa haastetta kiipeilijälle toisin kuin standardinmukaiset kiipeilytelineet. Hirvonen perusti Facebookiin *Kiipeä puuhun* -tapahtuman vuonna 2011.

## Järjestötoiminta
Puukiipeilystä kehittyi järjestäytynyttä harrastustoimintaa Yhdysvalloissa 1980-luvun alussa. Arboristi ja entinen vuorikiipeilijä Peter "Treeman" Jenkins perusti järjestön nimeltä *Tree Climbers International (TCI)* ja avasi maailman ensimmäisen puukiipeilykoulun Atlantassa. Nykyisin puukiipeilyjärjestöjä on Yhdysvaltojen lisäksi monessa muussakin maassa. 

*Global Organization of Tree Climbers (GOTC)* on puukiipeilijöiden kattojärjestö, joka edustaa kiipeilyjärjestöjä ja kaikentaustaisia kiipeilijöitä. GOTC edistää turvallista ja ympäristöystävällistä puukiipeilyä seikkailun, opetuksen ja huvin vuoksi.

## Kilpailutoiminta
Puukiipeilyssä järjestetään myös Suomen-mestaruuskilpailuja. Vuoden 2011 puukiipeilyn Suomen-mestaruuskilpailut käytiin Turussa. Mestaruuskilpailuissa testataan puidenhoitajien kiipeilytaitoa, -tekniikkaa ja nopeutta erilaisissa tehtävissä kuten työkiipeilyssä, nopeuskiipeilyssä, heittopainon heittotarkkuudessa, jalkalukossa ja puusta pelastamisessa.

## Lähteet

## Aiheesta muualla

*
Say (departementti)

**Say** on departementti Nigerin Tillabérin alueella. Se sijaitsee Sahelin vyöhykkeellä Nigerjoen varrella. Departementin pinta-ala on 14&nbsp;430 neliökilometriä. Asukkaita on 307&nbsp;600 henkeä (vuonna 2010, arvio).

Departementti rajoittuu idässä Tillabérin alueen Kollon departementtiin, kaakossa Dosson alueen Boboyen departementtiin sekä Beniniin, lännessä Burkina Fasoon ja pohjoisessa Téran departementtiin. Hallinnollinen keskus on Sayn kaupunki. Lisäksi siihen kuuluu kolme maalaiskuntaa: Ouro Guélédjo, Tamou ja Torodi. Tärkein elinkeino on osittain keinokasteluun perustuva maanviljely (hirssi, durra, riisi).

## Lähteet
Chrysaora melanaster

**Chyrsaora melanaster** on itäisen Tyynen valtameren meduusalaji. Sen uimakellon halkaisija voi kasvaa jopa 60-senttiseksi ja sen oranssipunaiset lonkerot 3 metriä pitkiksi. Lonkeroita on yleensä 24–32 kappaletta. *C. melanasteria* tavataan merenpinnasta 100 metrin syvyyteen asti.


Kompassqualle.jpg
Qualle Kompaßqualle 2006-01-02 2.jpg


## Lähteet

## Aiheesta muualla
* World Register of Marine Species (WoRMS): ''Chrysaora melanaster'' Brandt, 1838
Keita

**Keita** on kaupunki, kunta ja Keitan departementin hallinnollinen keskus Tahouan alueella Nigerissä. Se sijaitsee Sahelin vyöhykkeellä noin 75 kilometriä Tahouasta kaakkoon. Kunnassa on 56&nbsp;000 (vuonna 2010, arvio) ja kaupunkialueella 8&nbsp;600 asukasta (vuonna 2001, väestönlaskenta).

Keitan kunnan pinta-ala on 820 neliökilometriä. Se rajoittuu pohjoisessa Abalakin departementin Tabalakin, idässä Keitan departementin Ibohamanen, etelässä Garhangan ja lännessä Tamaskén kuntiin. Pinnanmuodostukseltaan alue on laaksojen halkomaa tasankoa. Tasangolla on pensas- ja heinäkasvillisuutta ja laaksoissa myös puustoa. Kasvillisuus ja eläimistö on kärsinyt suuresti ihmisen toiminnasta. Sadevesi kerääntyy muutamiin patoaltaisiin.

Kuntaan kuuluu 47 hallintokylää, yksi perinteinen kylä, yhdeksän pikkukylää sekä kolme kaupunginosaa, joiden nimet ovat Idewaran, Lissawan ja Moulela. Asukkaat ovat hausoja, tuaregeja ja fulbeja. Heistä valtaosa on muslimeja, mutta joukossa on myös animisteja.

Kaupungin kautta kulkee Tahouan ja Madaouan välinen maantie. Pääasiallinen elinkeino on sade- ja keinokasteluun perustuva maanviljely. Tärkeimmät viljelykasvit ovat hirssi, durra, lehmänpapu, maapähkinä, maissi, okra ja bataatti sekä kuivana aikana sipuli, tomaatti, peruna, kurpitsa, maniokki, vesimeloni ja salaatti. Jälkimmäisestä ryhmästä suurin osa menee myyntiin, mutta esimerkiksi hirssin tuotanto ei riitä edes perheiden omaan kulutukseen. Maanviljelyn ohella harjoitetaan lähinnä paimentolaisuuteen perustuvaa karjanhoitoa. Kotieläimiä ovat vuohet, lampaat, naudat, aasit sekä vähäisemmässä määrin kamelit, siipikarja ja hevoset. Naiset tekevät käsitöitä ja harjoittavat pienimuotoista kaupankäyntiä. Daniassa ja Galéssa on kipsi- ja kalkkiesiintymiä, joita hyödynnetään toistaiseksi vain käsivoimin. Vähintään yksi jäsen jokaisesta perheestä työskentelee muualla ansiotöissä. Matkailua alueelle ei ole lainkaan.

Kunnassa on 33 alkeiskoulua ja kolme madrasaa, yläkoulu ja keskikoulu. Vuonna 2006 alkeiskoulua kävi 65 % lapsista. Terveyspalveluihin kuuluu kaksi terveyskeskusta, synnytyslaitos, apteekki, piirisairaala ja seitsemän terveysasemaa. Palvelujen tasoa kuvaa se, että kunnassa ei ole yhtään lääkäriä. Vesihuolto käsittää kaupunkikeskuksen vesijohdon, neljä käsivoimin toimivaa pumppukaivoa ja 69 sementillä vahvistettua kyläkaivoa.

## Lähteet
Supermarine Attacker

**Supermarine Attacker** on brittiläinen Supermarinen suunnittelema ja valmistama suihkuhävittäjä. Attackerin suunnittelu alkoi toisen maailmansodan aikana 1944 ja perustui ilmailuministeriön vaatimuksiin E.1/44. Koneen prototyypin ensilento oli 27. heinäkuuta 1946.

Konetyypin aktiiviura oli suhteellisen lyhykäinen. Se kesti vuodet 1951–1954. Brittien ohella konetyyppiä käytti Pakistanin ilmavoimat, jolla se oli käytössä maatukikohdista toimivana. Toimintamatka oli 950 kilometriä, nousukyky 1&nbsp;936 m/min. ja lakikorkeus 13&nbsp;715 m.

Attacker oli Ison-Britannian laivaston ilmavoimien ensimmäinen suihkumoottorinen hävittäjä. Lentotukialuskäyttöön suunniteltu suorasiipinen kone käytti Rolls-Royce Nene 3 -suihkumoottoria. 

## Lähteet
*

### Viitteet

## Aiheesta muualla

* Supermarine Attacker, le premier jet de combat de la Fleet Air Arm
Nokkosmaneetti

**Nokkosmaneetti** (*Cyanea lamarckii*) on Pohjois-Atlantilla esiintyvää meduusalaji, jonka halkaisija voi kasvaa 20-senttiseksi.


Blue jellyfish in Brofjorden at Sandvik 15.jpg
Underside of expanded bluefire jellyfish in Brofjorden at Sandvik 57.jpg
Blå brandmand (Cyanea lamarckii).jpg|*C. lamarckii* rantahiekassa


## Lähteet
Kuikka – alkulintu

**Kuikka – alkulintu** on valokuvaaja, biologi, kirjailija ja luontomatkaaja Mauri Leivon kuva- ja tietoteos miljoonia vuosia vanhasta kuikasta. Teos on ensimmäinen yksinomaan kuikkaan keskittyvä teos. 

Leivo on viime vuosina tehnyt useita luontoaiheisia valokuvakirjoja. Kuikkakirjan taustalla on neljäkymmenen vuoden mittainen ura kuikan kuvaamisessa, mutta kirjassa hän kertoo myös autenttisiin päiväkirjamerkintöjen perusteella erityisesti yhdestä kuikkaperheestä, jonka elämää hän pääsi seuraamaan rakentamansa suojan avulla. Teoksen kuvia luonnehditaan taiteellisiksi ja graafisiksi.

Tuoreimpiin kuikkaa koskeviin tutkimuksiin perehtynyt Leivo antaa kuvien rinnalla runsaasti tietoa. Hän kertoo muun muassa, että Suomen kuikat eivät talvehdikaan Mustallamerellä ja Välimerellä, kuten usein on annettu ymmärtää, vaan luultavimmin Itämerellä. Tälle tiedolle hänellä on vahvat perusteet.

Kirjan hinnasta menee euro kuikan suojeluun. Varoilla rahoitetaan BirdLife Suomen satelliittiseurantahanketta, jolla selvitetääm, missä suomalaiset kuikat talvehtivat.

## Katso myös
*Luettelo lintukirjoista

## Lähteet
Metateesi (kielitiede)

**Metateesi** eli **takaheitto** on äänteenmuutos, jossa kaksi sanan äännettä tai tavua vaihtavat keskenään paikkaa. Esimerkiksi sanassa *viitake* ('viikate') kaksi viimeistä tavua ovat vaihtaneet keskenään paikkaa. Sanan *vene* alkuperäinen muoto on ollut **veneh*, josta runokielessä käytetään metateettistä muotoa *venhe*.

Esimerkki:
* Leijona > jellona

## Lähteet

### Viitteet
Keita (departementti)

**Keita** on departementti Nigerin Tahouan alueella. Se sijaitsee Sahelin vyöhykkeellä. Departementin pinta-ala on 5&nbsp;297 neliökilometriä. Asukkaita on 294&nbsp;200 henkeä (vuonna 2010, arvio).

Keitan departementti rajoittuu idässä Maradin alueen Dakoron departementtiin, etelässä Tahouan alueen Bouzan ja Illélan, lännessä Tahouan ja pohjoisessa Abalakin departamentteihin. Hallinnollinen keskus on Keitan kaupunki. Lisäksi siihen kuuluu kolme maalaiskuntaa: Garhanga, Ibohamane ja Tamaské. 

Tärkeimmät elinkeinot maanviljely (hirssi ja durra) sekä laiduntamiseen ja paimentolaisuuteen perustuva karjanhoito. Monet käyvät ansiotöissä muilla alueilla.

## Lähteet
Kuklen

**Kuklen** () on kaupunki Plovdivin alueella Etelä-Bulgariassa. Kuklenin kunnan asukasluku on 6&nbsp;418 (vuonna 2011). Kunta sijaitsee 14 kilometriä alueen pääkaupungista Plovdivista.

Valtaosa Kuklenista on Rodopivuoristoa mutta kunnan pohjoisosa yltää Ylä-Traakian tasangolle, jonne myös kunnan keskusta on sijoittunut.

## Lähteet
Puumaa mä metsästän

__NOTOC__
**Puumaa mä metsästän** on Stigin kolmas studioalbumi, joka julkaistiin 23. toukokuuta 2012. Sen julkaisee Warner Music Finland. Albumi nousi julkaisuviikollaan Suomen virallisen albumilistan 17. sijalle ja nousi neljännellä viikollaan iTunesin ladatuimpien levyjen listan 3. sijalle.

## Taustaa
Albumin ensimmäinen single "Laululeija" kuultiin syksyllä 2011, kun Stig kilpaili kappaleella Uuden Musiikin Kilpailussa. Stig ylsi kappaleella kilpailun finaaliin ja sijoittui lopulta kolmanneksi. Albumin kaksi muuta singleä "Ryyppy" ja Setä Tamun tekemä remix-versio kappaleesta julkaistiin 25. maaliskuuta 2012. Musiikillisesti albumi on akustisempi kuin aikaisemmat albumit. Albumi sisältää myös Stigin aikaisempia hittikappaleita uudelleensovitettuina. Albumin kappaleesta "Ryyppy" ja nimikkokappaleesta "Puumaa mä metsästän" on julkaistu musiikkivideot.

## Kappaleet
# 
# 
# 
# 
# 
# 
# 
# 
# 
# 
#  (mukana Anna Puu & Yona)
# 
# 

## Arvostelut
* MTV3: 
* Rumba: 
* Soundi: 

## Lähteet
Tyttö sinä olet meritähti

"**Tyttö sinä olet meritähti**" on rap-yhtye Yön Poltteen 3. helmikuuta 2012 julkaistu single. Kappale ylsi parhaimmillaan Suomen virallisen singlelistan sijalle seitsemän ja on ollut myös Suomen Spotify-käyttäjien toiseksi kuunnelluin kotimainen kappale.

## Kappaleet
# Tyttö sinä olet meritähti

## Muuta
Kappaleen nimi on viittaus elokuvaan *[[Tyttö sinä olet tähti]]*. Kappaleen tapahtumat sijoittuvat Gerbyyn venevalkamaan, Vaasaan. Kappaleen alussa kuullaan myös puhelimessa kauppaneuvos Rabbe Grönblomia, jolta Stig vuokraa veneen.

## Listasijoitukset

## Lähteet
Cobie Smulders

**Jacoba Francisca Maria Smulders** (s. 3. huhtikuuta 1982 Vancouver) on kanadalainen näyttelijä, joka tunnetaan rooleistaan Robin Scherbatskyna komedia­sarjassa *[[Ensisilmäyksellä]]* ja Maria Hillinä Marvel Studiosin elo­kuvissa *[[The Avengers (vuoden 2012 elokuva)|The Avengers]]* (2012), *[[Captain America: The Return of the First Avenger]]* (2014), **' (2015), **' (2018), ** (2019) ja *[[Spider-Man: Far From Home]]* (2019) sekä Disney+-sarjassa *[[Secret Invasion (minisarja)|Secret Invasion]]* (2022). Hän on vieraillut Hillin roolissa myös Marvel Televisionin televisio­sarjassa *[[S.H.I.E.L.D. Agentit]]*. Hän on vuodesta 2017 näytellyt Lisa Turnerin roolia sarjassa *[[Friends From College]].*

## Varhainen elämä

Smulders syntyi Kanadan Vancouverissa hollantilaiselle isälle ja englantilaiselle äidille. Hänet nimettiin iso­tätinsä mukaan, jolta hän myös sai lempi­nimen ”Cobie”. Smuldersilla on neljä siskoa ja kolme veljeä.

## Ura

High schoolin jälkeen Smulders työskenteli pari vuotta mallina New Yorkissa, mutta ei pitänyt työstä ja palasi Vancouveriin ryhtyäkseen näyttelijäksi. Smulders sai roolin *Ensi­silmäyksellä*-sarjasta 22-vuotiaana ja näytteli roolia koko yhdeksän tuotanto­kauden mittaisen sarjan ajan.

## Yksityiselämä

Smulders ja yhdys­valtalainen näyttelijä Taran Killam menivät naimisiin vuonna 2012. Heillä on vuosina 2009 ja 2015 syntyneet tyttäret.

Smulders paljasti vuonna 2015, että hänellä oli diagnosoitu munasarjasyöpä vuonna 2007. Syöpä selätettiin kaksi vuotta myöhemmin useiden operaatioiden jälkeen.

## Filmografia

## Lähteet

## Aiheesta muualla

* 
*
Diplulmaris antarctica

***Diplulmaris antarctica*** on meduusalaji, joka elää Etelämantereen ympärillä. Sen uimakellon halkaisija voi kasvaa 18-senttiseksi.


File:Diplulmaris antarctica 2.jpg


## Lähteet
MM-rallikausi 1987

**MM-rallikausi 1987** oli järjestyksessään rallin maailmanmestaruussarjan 15. kausi. Kausi sisälti samat osakilpailut kuin edelliskautena, ainoana muutoksena Olympus rallin siirto joulukuulta heinäkuulle. 

Vuosi 1987 muutti rallin maailmanmestaruussarjaa radikaalisti, kun tehokkaat ja suositut B-ryhmän autot vaihtuivat A-ryhmän autoiksi. A-ryhmän autoilla ajettiin vuoteen 1997 asti kuljettajien maailmanmestaruudesta ja valmistajien maailmanmestaruudesta. Pistelaskujärjestelmä uudistettiin ja samalla palattiin vanhaan sääntöön, joka jätti laskuista kaksi osakilpailua valmistajien maailmanmestaruussarjasta. Nuo kilpailut vuonna 1987 olivat Uuden-Seelannin ralli sekä Norsunluurannikon ralli.

## Sääntömuutokset
Vuoden 1986 Korsikan rallin tapahtumien jälkeen FISA:n rallikomitean tapaamisessa 14. toukokuuta 1986 tehtiin päätöksiä sääntömuutoksista. Muutoksilla kilpailujen pituutta lyhennettiin, nopeuksia laskettiin ja kuljettajille varattiin pidempiä lepotaukoja.

## Onnettomuudet
Jean-Michel Argenti sai surmansa Korsikan rallissa kun auto suistui tieltä ja putosi 50 metriä rotkoon.

## Yhteenveto

Martini Lancia omaksui parhaiten uusien autojen säädökset ja italialaisvalmistaja Lancia Delta HF 4WD autollaan hallitsikin sarjaa, kuskeinaan Juha Kankkunen, Markku Alén ja Miki Biasion. Lancia keräsi kolmestatoista osakilpailusta yhdeksän voittoa, mutta kuljettajien mestaruustaisto oli tiukkaa kolmen Lancia kuskin välillä (Kankkunen voitti ensimmäisenä maailmanmestarina toisen maailmanmestaruuden peräkkäisenä vuotena).

Audi Sport luotti edelliskauden kuljettajiinsa Hannu Mikkolaan sekä Walter Röhrliin, mutta he eivät onnistuneet samanlaiseen menestykseen kun Audin B-ryhmä aikakaudella. Audi sai kuitenkin valmistajien pisteitä muilta Audi kuljettajilta ja sijoittui lopulta valmistajien taulukossa sijalle kaksi.

The Philips Renault Elf taisteli kauden läpi Renault 11 Turbollaan, ja kauden paras tulos oli Jean Ragnottin toinen sija Portugalin rallissa.

Volkswagen Motorsport jatkoi edelliskausien hyvää menestystä A-ryhmässä Kenneth Erikssonin kanssa, joka voitti A-ryhmän kaudella 1986. Eriksson sijoittui kuljettajien taulukossa kolmen Lancian jälkeen neljänneksi, mutta toisen hyvän kuljettajan puutteen vuoksi se jäi valmistajien taulukossa Volkswagen Lancian, Audin ja Renaultin taakse.

Ford Motor Company palkkasi kuljettajikseen Ari Vatasen ja Stig Blomqvistin, mutta taistelut huonosti toimivan Sierra XR 4x4 kanssa lopetettiin heti kättelyssä. Ford kehitti loppukaudeksi Sierra RS Cosworthin, joka vastasi odotuksiin paljon paremmin, pistäen kampoihin jopa Lancialle viimeisissä kilpailuissa.

## Kilpailukalenteri

## Tulokset
### Pistejärjestelmä
; Kuljettajien pisteet

; Valmistajien pisteet

### Kuljettajien maailmanmestaruus

### Valmistajien maailmanmestaruus
Uuden-Seelannin ja Norsunluurannikon kilpailuista ei annettu valmistajien pisteitä.

## Lähteet
Tazin piiri

**Tazin piiri** () on kuntatason itsehallintoalue Jamalin Nenetsian autonomisen piirikunnan koillisosassa Pohjois-Venäjällä. Piirin pinta-ala on 137&nbsp;410 km2 ja sen hallintokeskus on Tazovskin kaupunkimainen taajama.

Tazin piirin läpi virtaa Tazinlahteen laskeva Taz-joki; piiri muodostettiin aikoinaan tämän joen vesistöalueen mukaan. Tazin piiriin sijoittuvalla paikalla, myöhemmän Gaz-Salen kylän lähistöllä löydettiin 27. syyskuuta 1962 suuri maakaasukenttä. Tämä oli ensimmäinen koko arktisen alueen ja Jamalin-Nenetsian maakaasulöytö. Nykyäänkin piirin alueella on merkittävää petrokemian tuotantoa. Kaikkia alueen maakaasu- ja öljykenttiä ei kuitenkaan suurten etäisyyksien, tiettömien taipaleiden, ikiroudan ja ankarien arktisten olojen takia ole hyödynnetty.

Tazin kunnallispiiri rajoittuu lounaassa Nadymin ja Purin piireihin, lännessä Obinlahteen, pohjoisessa Karanmereen, idässä Krasnojarskin aluepiiriin ja etelässä Krasnoselkupin piiriin.

## Väestö
Tazin piirin keskustaajaman toimii Tazovskin kaupunkimainen taajama. Piirin yhteenlaskettu asukasluku oli 2010 väestönlaskennan mukaan 16&nbsp;537 henkeä. Kyliä ovat muun muassa myös maalaiskuntiensa keskuksina toimivat Antipajuta, Gaz-Sale, Gyda ja Nahodka.

## Liikenneyhteyksiä
Tazin piirin keskustaajama Tazovski on nykyään maantieyhteyden piirissä, paikallisteitä on muuallakin piirissä. Rautatie ei ulotu Tazin piirin alueelle. Tazovkista tieyhteys johtaa Urengoin kaupunkityyppiseen taajamaan ja sieltä Pur-joen takana sijaitsevaan Korotšajevon taajamaan (lähin rautatieasema). Lähin yli 100&nbsp;000 asukkaan kaupunki on näistä noin 80 kilometriä itään sijaitseva Novyi Urengoi, jossa on rautatieaseman ohella lentoasema.  Tazovskissa sekä Gaz-Salen (Tibei-Salen), Antipajutan, Napalkovon ja Gydan kylissä on luokkaa 2-4 kuukautta kesäkaudella avoinna oleva piensatama. Enemmistö piirin alueesta on taigaa tai subarktista tai arktista tundraa ilman valmiita, ympärivuotsia tieyhteyksiä.

Novatek-kaasuyhtiö on rakentanut osana Jamal-LNG-hankkeen toista vaihetta Utrennin sataman ja LNG:n tuotantotaajaman Obinlahden itärannalle, noin 171 kilometriä Gydan kylästä länteen. Utrennin itäpuolelle on rakennettu Utrennin lentoasema, josta lennetään syöttöliikennevuoroja Obinlahden länsipuolella sijaitsevalle Sabettan lentoasemalle.

## Katso myös
*Gydan niemimaa

## Lähteet

## Aiheesta muualla

* Tazin piirin sivut  (tasu.ru)
* Jamalo-Nenetski avtonomnyi okryg: Potštovnyje indeksy  
* Jamalo-Nenetski avtonomnyi okryg: Telefonnyje kody 
* Tazovskomu raiony 80 let. Juhlajulkaisu: ''Sem davov Tasy-Java'', Moskova, 2010, , 340 s., ladattavissa rar-pakattuna pdf-tiedostona. Sivulla 30 min video piiristä
Johannes Holopainen

**Johannes Oskari Holopainen** (s. 24. maaliskuuta 1988  Helsinki) on suomalainen näyttelijä. Hän&nbsp;opiskeli Teatterikorkeakoulussa näyttelijäntyön koulutusohjelmassa vuosina 2008–2013 ja valmistui teatteritaiteen maisteriksi. Hän teki ensimmäisen elokuvaroolinsa Saara Saarelan elokuvassa ''Väärät juuret'' (2009). Hän näytteli Kariluotoa Aku Louhimiehen elokuvassa *[[Tuntematon sotilas (vuoden 2017 elokuva)|Tuntematon sotilas]]* (2017). Holopainen näytteli pääosan Juuso Laation ja Jukka Vidgrenin esikoiselokuvassa *[[Hevi reissu]]*, joka sai ensi-iltansa keväällä 2018.

Holopainen on esiintynyt television draamasarjoissa *[[Sydänjää]]* (2006–2008), Yleisradion rikossarjassa ''Tellus'' (ohjaus JP Siili), jossa hän esitti ekoterroristiryhmän johtohahmoa Rike Linnaa, sekä Elisa Viihteen rikossarjassa ''Kaikki synnit'' (ohjaus Mika Ronkainen). Holopainen esiintyi Yleisradion tuottamassa *Jääkärit*-dokumenttielokuvassa, joka esitettiin Suomen itsenäisyyspäivänä 2015.

Johannes Holopainen oli KOM-teatterin vakituinen näyttelijä (2016–2017). Hän esitti Pasia Veikko Nuutisen kirjoittamassa ja Lauri Maijalan ohjaamassa menestysnäytelmässä *Pasi was here* (2016). Opintojensa aikana Holopainen näytteli Moritzin roolin Pirkko Saision ja Jussi Tuurnan menestysteoksessa *HOMO!* Suomen Kansallisteatterissa (2011–2012). Sittemmin Holopainen on vieraillut vakituisesti Kansallisteatterissa. Holopaisen esittämä *Sotilaspoika*-monologiesitys (ohjaus Essi Räisänen) voitti pääpalkinnon Pärnun kansainvälisillä Monomaffia-teatterifestivaaleilla elokuussa 2016.

Holopainen on vuonna 2014 perustetun kesäisin laivalla Saimaan rantojen kyliä kiertävän Saimaan teatterin perustajajäsen.

Holopainen oli ehdolla Suomen Näyttelijäliiton ja Krogerus-yhtiön Vuoden nuori näyttelijä -palkinnon saajaksi vuonna 2015.

Holopainen voitti tanssinopettajansa Katri Riihilahden kanssa *[[Tanssii tähtien kanssa]]* -ohjelman vuonna 2025.

Urheilutoimittajana tunnettu Juha Matti Holopainen on hänen isänsä. 

## Filmografia
### Elokuvat

### Televisiosarjat

### Teatteritöitä

## Lähteet

## Aiheesta muualla
*Näyttelijän kotisivu 
*
*
*Agentuurin kotisivu
*KOM-Teatterin kotisivu
Herman Ferdinandus Maria Münninghoff

**Herman Ferdinandus Maria Münninghoff** (30. marraskuuta 1921 Woerden, Alankomaat – 7. helmikuuta 2018 Papua, Indonesia) oli alankomaalaissyntyinen, Indonesiassa uransa luonut roomalaiskatolinen piispa. Hänet vihittiin fransiskaanien papiksi 15. maaliskuuta 1953 ja nimitettiin Djajapuran hiippakunnan johtoon 6. toukokuuta 1972. Piispaksi vihkiminen seurasi 10. syyskuuta. Pääkonsekraattorina toimi Justinus Darmojuwono, jota avustivat Herman Tillemans ja Alphonsus Augustus Sowada.

Münninghoffin johtaman hiippakunnan nimeksi vaihdettiin 22. elokuuta 1973 Jayapura. Piispa jäi eläkkeelle 29. elokuuta 1997.

## Lähteet
Molly Moon (hahmo)

**Molly Moon** on Georgia Byngin kirjoittaman *[[Molly Moon]]* -kirjasarjan päähenkilö. Kirjasarjan alussa Mollya kiusataan, hän asuu orpokodissa ja hänelle tapahtuu kaikenlaista kurjaa, mutta myöhemmin hän oppii hypnotisoimaan ja hänestä tulee suosittu. Myöhemmin hän oppii myös matkustamaan ajassa kristallien avulla. Hänen parhaan kaverinsa nimi on Rocky. Sarjan aikana paljastuu, että hänellä on veli tulevaisuudessa vankina.
Sellaisena kuin sinä minut halusit

**Sellaisena kuin sinä minut halusit** () on Teuvo Tulion ohjaama elokuva vuodelta 1944.
 
Elokuvan juonena on naisen elämä, sen käänteet ja lopulta luisuminen prostituutioon. Viaton saaristolaistyttö Maija Kantola (Marie-Louise Fock) rakastaa merimies Aarnea (Ture Ara), joka vanhan sukujen välisen vihan vuoksi ja isänsä painostamana hylkää tytön. Jätetty nuori nainen lähtee kaupunkiin ja saa paikan tohtorinna Holmbergin (Annie Sundman) palvelijattarena. Perheen lääkäriksi opiskeleva poika Erkki (Kunto Karapää) rakastuu Maijaan, mutta tohtorinna ei hyväksy tätä miniäkseen ja tarjoaa Maijalle rahaa irtisanoessaan raskaana sisäkkönsä. Maija kieltäytyy rahoista raivostuneena.

Maija jää työttömäksi ja synnyttää lapsensa laitakaupungilla. Saadakseen tyttärelleen ruokaa ja katon päänsä päälle hän myöntyy ravintolan johtaja Aurosen rakastajattareksi. Miehen kyllästyttyä Maija joutuu työskentelemään ilotyttönä tämän merimieskapakassa, jonne myös Aarne poikkeaa. "Täällä minä olen, sellaisena kuin sinä minut halusit", Maija sanoo ja soimaa Aarnea pelkuruudesta ja petetyistä lupauksista. Mies nimittää häntä huoraksi.

Maija saa lohduttajakseen ja uudeksi ylläpitäjäkseen liikemies Henrik Karon, vanhahkon herrasmiehen, jopa lupaa hienosta asunnostaan kodin myös Kaarinalle, Maijan tyttärelle. Juuri kun Henrik on pyytänyt Maijan mukaansa ulkomaille, poliisit saapuvat ja pidättävät Henrikin vakoilijana.

Auronen ottaa Maijan takaisin "Kultaiseen ankkuriin", jonne katuvainen Aarne jälleen ilmestyy. Hän tunnustaa yhä rakastavansa Maijaa ja haluavansa tämän vaimokseen huolimatta kaikesta tapahtuneesta. Kun sovinto on sormusta vaille valmis, kapakassa istuva Kalle (joka oli ahdistellut Maijaa jo sisäkkönä) ryhtyy tekemään Maijalle ehdotuksiaan ja tarjoaa rahaa: Aarne raivostuu ja puukottaa miehen kuoliaaksi. Poliisit vievät Aarnen ja johtaja Auronen osoittaa lohduttomalle Maijalle ovea.

Maija harjoittaa ilotytön ammattia kadulla, matkustajakodeissa ja ravintoloissa. Eräänä iltana Kaarina näkee sattumalta äitinsä ravintolassa juopuneen miehen sylissä, syöksyy järkyttyneenä ulos ja jää auton alle. Sairaalassa hoitavaksi lääkäriksi sattuu Erkki, jolle Maija kertoo Kaarinan olevan heidän tyttärensä. Erkki haluaa sovittaa tekonsa ja ottaa molemmat hoiviinsa. Maija jättää Kaarinan Erkin holhoukseen ja palaa kadulle.

Tulio teki elokuvasta samanaikaisesti myös ruotsinkielisen version, jossa hän käytti osittain eri näyttelijöitä. Sitä esitettiin ruotsinkielisenä suurimmista kaupungeista ainoastaan Vaasassa.

Tulio löysi melodraamatyylinsä tässä ensimmäisessä sotien jälkeisessä elokuvassaan. Kärjistetystä sisällöstä huolimatta elokuvan ”kouraiseva kipeys ja kuvailmaisun komeus ovat kestäneet aikaa”.

Elokuvan mainosfilmissä käytettiin määreitä: "Kertomus erään naisen lankeemuksesta suurkaupungin pyörteissä", "nuoruutta", "romantiikkaa", "idylliä", "rakkautta", "kevytmielisyyttä", "mustasukkaisuutta", "rikos" ja "turmeltuneisuutta".

## Näyttelijät

; Ruotsinkielinen versio

## Lähteet

## Aiheesta muualla
*
Eurasia Motorsport

**Eurasia Motorsport** on filippiiniläinen pikkuformulatalli. Talli perustettiin vuonna 2003, jolloin talli kilpaili Formula BMW Asia-sarjassa. Talli toimi kahden vuoden ajan Minardi-tallin junioritallina vuoteen 2005 saakka. Vuonna 2010 talli voitti Formula BMW Pacific-sarjan mestaruuden. Samana vuonna talli voitti GT Asia Series-sarjan mestaruuden. Talli on kilpaillut myös menestyksekkäästi Aasian F3 ja V6 Asia Series-sarjoissa. Vuonna 2012 talli kilpailee Formula Pilota China ja JK Racing Asia Series-sarjoissa. Talli osallistuu myös GT Asia Series-sarjaan.

## Lähteet
*http://www.eurasiamotorsport.com/news/index.php/about-eurasia-motorsport/
Luis Madrid Merlano

**Luis Madrid Merlano** (s. 27. lokakuuta 1946 Cartagena) on kolumbialainen roomalaiskatolinen arkkipiispa. Hänet vihittiin papiksi Istminan apostoliseen vikariaattiin 29. kesäkuuta 1971 ja nimitettiin Tibún prelaatiksi 21. toukokuuta 1988. Piispaksi vihkiminen seurasi 3. heinäkuuta. Pääkonsekraattorina toimi Angelo Acerbi, jota avustivat Gustavo Posada Peláez ja Carlos José Ruiseco Vieira. 

Madrid Merlano sai 19. huhtikuuta 1995 nimityksen Cartagon hiippakunnan johtoon. Hänet nimitettiin 30. maaliskuuta 2010 Nueva Pamplonan arkkipiispaksi, jonka virkaan hänet asetettiin 22. toukokuuta.

## Lähteet
Franciscus Kopong Kung

**Franciscus Kopong Kung** (s. 3. elokuuta 1950) on indonesialainen roomalaiskatolinen piispa. Hänet vihittiin papiksi Larantukan hiippakuntaan 29. kesäkuuta 1982 ja nimitettiin sen koadjuuttoripiispaksi 2. lokakuuta 2001. Piispaksi vihkiminen seurasi 10. tammikuuta 2002. Pääkonsekraattorina toimi Darius Nggawa, jota avustivat Longinus Da Cunha ja Leo Laba Ladjar.

Kopong Kungista tuli 16. kesäkuuta 2004 Larantukan piispa.

## Lähteet
Leo Laba Ladjar

**Leo Laba Ladjar** (s. 4. marraskuuta 1943) on indonesialainen roomalaiskatolinen piispa. Hänet vihittiin fransiskaanien papiksi 29. kesäkuuta 1975 ja nimitettiin Jayapuran hiippakunnan vihkipiispaksi sekä Bencennan titulaaripiispaksi 6. joulukuuta 1993. Piispaksi vihkiminen seurasi 10. huhtikuuta 1994. Pääkonsekraattorina toimi Herman Ferdinandus Maria Münninghoff, jota avustivat Jacobus Duivenvoorde, Alphonsus Augustus Sowada ja Francis Xavier Sudartanta Hadisumarta.

Ladjar sai 29. elokuuta 1997 nimityksen Jayapuran piispaksi.

## Lähteet
José María Libório Camino Saracho

**José María Libório Camino Saracho** (13. marraskuuta 1931 Santurtzi, Espanja – 30. elokuuta 2021) oli brasilialainen roomalaiskatolinen piispa. Hänet vihittiin papiksi Brasiliaan 6. heinäkuuta 1958 ja nimitettiin São Miguel Paulistan hiippakunnan vihkipiispaksi sekä Urusin titulaaripiispaksi 16. kesäkuuta 1999. Piispaksi vihkiminen seurasi 29. syyskuuta. Pääkonsekraattorina toimi Alfio Rapisarda, jota avustivat Fernando Legal ja Carmelo Echenagusia Uribe.

Camino Saracho sai 20. helmikuuta 2002 nimityksen Presidente Prudenten piispaksi, jona hän toimi, kunnes jäi eläkkeelle 16. huhtikuuta 2008.

## Lähteet
Luis Augusto Castro Quiroga

**Luis Augusto Castro Quiroga** (8. huhtikuuta 1942 Bogotá – 2. elokuuta 2022) oli kolumbialainen roomalaiskatolinen arkkipiispa. Hänet vihittiin Consolata-lähetyssaarnaajien papiksi 24. joulukuuta 1967 ja nimitettiin San Vicente-Puerto Leguízamon apostoliseksi vikaariksi sekä Aquae Flaviaen titulaaripiispaksi 17. lokakuuta 1986. Piispaksi vihkiminen seurasi 29. marraskuuta. Pääkonsekraattorina toimi Angelo Acerbi, jota avustivat Mario Revollo Bravo ja José Luis Serna Alzate.

Castro Quiroga sai 2. helmikuuta 1998 nimityksen Tunjan arkkipiispaksi.

## Lähteet
José Luis Serna Alzate

**José Luis Serna Alzate** (17. helmikuuta 1936 Aranzazu – 28. syyskuuta 2014) oli kolumbialainen roomalaiskatolinen piispa. Hänet vihittiin Consolata-lähetyssaarnaajien papiksi 23. joulukuuta 1961 ja nimitettiin Florencian apostoliseksi vikaariksi sekä Cartennaen titulaaripiispaksi 15. marraskuuta 1978. Piispaksi vihkiminen seurasi 7. joulukuuta. Pääkonsekraattorina toimi Agnelo Rossi, jota avustivat Duraisamy Simon Lourdusamy ja Lucas Moreira Neves.

Serna Alzate sai 9. joulukuuta 1985 nimityksen Florencian piispaksi, ja 8. heinäkuuta 1989 hänet nimitettiin Líbano-Hondan hiippakunnan johtoon. Hän erosi tehtävistään piispana 12. heinäkuuta 2002.

## Lähteet
Scary Monsters and Nice Sprites

**Scary Monsters and Nice Sprites** on yhdysvaltalaisen elektronista musiikkia tekevän Skrillexin toinen EP, joka julkaistiin 22. lokakuuta 2010. *Scary Monsters and Nice Sprites* palkittiin parhaana Dance/Electronica-levytyksenä Grammy Awardsissa vuonna 2012.

## Kappaleet

## Arvostelut
* Allmusic: 
* Alternative Press: 
* Punknews.org: 
* Robert Christgau: B+

## Lähteet
Spiritualized

**Spiritualized** on englantilainen space rock -yhtye, joka perustettiin vuonna 1990 Rugbyssa, Warwickshiressä. Yhtyeen perustaja ja keulahahmo on Jason Pierce (alias J. Spaceman). Muut yhtyeen jäsenet ovat: Thomas Wayne, Tom Edwards, Doggen, John Coxon, Kevin 'Kevlar' Bales.

## Diskografia
### Studioalbumit
* *[[Lazer Guided Melodies]]* (1992)
* *[[Pure Phase]]* (1995)
* *[[Ladies and Gentlemen We Are Floating in Space]]* (1997)
* *[[Let It Come Down]]* (2001)
* *[[Amazing Grace (Spiritualizedin albumi)|Amazing Grace]]* (2003)
* *[[Songs in A&E]]* (2008)
* *[[Sweet Heart Sweet Light]]* (2012)
* *[[And Nothing Hurt]]* (2018)
* *[[Everything Was Beautiful]]* (2022)

### Livealbumit
**Fucked Up Inside* (1993)
**Royal Albert Hall October 10, 1997* (1998)

### Kokoelmat
**The Complete Works: Volume One* (2003)
**The Complete Works: Volume Two* (2004)

## Aiheesta muualla
Luis Alberto Parra Mora

**Luis Alberto Parra Mora** (22. maaliskuuta 1944 Tenza – 8. elokuuta 2023 Bogotá) oli kolumbialainen roomalaiskatolinen piispa. Hänet vihittiin papiksi Bogotán arkkihiippakuntaan 9. lokakuuta 1971 ja nimitettiin Mocoa-Sibundoyn hiippakunnan johtoon 18. lokakuuta 2003. Hänet asetettiin virkaansa 16. tammikuuta 2004. Piispaksi konsekroinnin suoritti 11. joulukuuta 2003 Beniamino Stella, jota avustivat Misael Vacca Ramirez ja Olavio López Duque.

## Lähteet
Babiana

**Babiana** (*Babiana stricta*) on kurjenmiekkakasveihin (heimo *Iridaceae*) kuuluva laji, jota viljellään huonekasvina. Se on kotoisin Kapmaasta Etelä-Afrikasta.
__NOTOC__
## Tuntomerkit
Babianan lehdet ovat yksisirkkaisille kasveille ominaisesti silposuonisia. Kasvilla on mukulamainen maavarsi. Korkeutta babiana kasvaa 12–15&nbsp;cm ilman kukintovanaa.

Viljelyssä on monenlaisia lajikkeita, joiden kukat vaihtelevat väriltään. Tavallisesti ne ovat sinisiä tai vaaleanpunaisia valkoisin kirjavoinnein. Keväisin kukin kukintovana tuotta kuusi tai useampia miellyttävästi sitruunalta tuoksuvia kukkia käsittävän kukinnon. Hedelmä on pyöreä kota. Siemenet ovat mustia ja kovakuorisia.

## Lähteet
*Räty, E. ja Alanko P. 2004: Viljelykasvien nimistö. – Puutarhaliiton julkaisuja 328. .

### Viitteet

## Aiheesta muualla
* Finto: Kassu – Kasvien suomenkieliset nimet: Babiana (''Babiana stricta'')
Pieni talo preerialla (kirja)

**Pieni talo preerialla** (*Little House on the Prairie*) on Laura Ingalls Wilderin kirjoittama kirja, joka julkaistiin vuonna 1935. Se kuuluu sarjaan *[[Pieni talo]]*, jonka ensimmäinen kirja on *[[Pieni talo suuressa metsässä]]*.

Kirja kertoo sen kirjoittajan lapsuuden perheen elämästä Independencessä Kansasin osavaltiossa vuosina 1873–1874 Lauran ollessa 5–7-vuotias. Kirjassa perhe saapuu preerialle uudisraivaajaksi, rakentaa talon, metsästää ja aloittaa maanviljelyn.

## Lähteet
Bruno Tommasi

**Bruno Tommasi** (14. tammikuuta 1930 Montignoso – 17. syyskuuta 2015) oli italialainen roomalaiskatolinen arkkipiispa. Hänet vihittiin papiksi 6. heinäkuuta 1958 ja nimitettiin Pontremolin hiippakunnan piispaksi sekä Apuanian (sittemmin Massa Carrara-Pontremoli) koadjuuttoripiispaksi 10. kesäkuuta 1983. Piispaksi vihkiminen seurasi 12. heinäkuuta. Pääkonsekraattorina toimi Paolo Bertoli, jota avustivat Giuseppe Fenocchio ja Giuliano Agresti. 

Tommasi sai 23. helmikuuta 1988 nimityksen Massa Carrara-Pontremolin piispaksi ja 20. maaliskuuta 1991 Luccan arkkipiispaksi, jona hän toimi, kunnes jäi eläkkeelle 22. tammikuuta 2005.

## Lähteet
Filingué (departementti)

**Filingué** on departementti Nigerin Tillabérin alueella. Sen pinta-ala on 26&nbsp;217 neliökilometriä. Asukkaita on 537&nbsp;700 henkeä (vuonna 2010, arvio).

Filinguén departementti rajoittuu koillisessa Tahouan alueen Tchintabaraden ja Tahouan departementteihin, kaakossa Dosson alueen Dogondoutchin sekä etelässä Logan ja Boboyen departementteihin, lounaassa Tillabérin alueen Kollon ja lännessä Ouallamin departementteihin sekä pohjoisessa Maliin.

Departementin hallinnollinen keskus on Filinguén kaupunki. Lisäksi siihen kuuluu kuusi maalaiskuntaa: Abala, Imanan, Kourefeye Centre, Sanam, Tagazar ja Tondikandia. Tärkeimmät elinkeinot ovat maanviljely sekä laiduntamiseen ja paimentolaisuuteen perustuva karjanhoito. Monet käyvät ansiotöissä alueen ulkopuolella.

## Lähteet
Imperial State Electric

**Imperial State Electric** on The Hellacopters-yhtyeen nokkamiehen Nicke Anderssonin perustama ruotsalainen rock-yhtye. 
__NOTOC__
## Jäsenet
* Nicke Andersson – laulu, kitara
* Dolf De Borst – bassokitara
* Tobias Egge – kitara
* Thomas Eriksson – rummut

## Diskografia

### Studioalbumit
* 
* 
* 
* 
* 

### EP:t
* 
* 

### Livealbumit
* 

### Kokoelma-albumit
* 

### Singlet
* 
* 
* 
* 
* 
* "Cagey Cretins" with Smoke Mohawk (2012)
* "Can't Seem to Shake It Of My Mind" / "Cry A Little Longer" (2012)
* "Policy of Truth" with Mary's Kids (2013)
* "Uh Huh" (electric & acoustic versions) (2013)
* "Reptile Brain" / "Reptile Sludge" (2013)
* "(Why Don't You) Leave It Alone" / "Heeby Jeebies" (2014)
* "What You Want" / "How Can You Do It Baby" (2014)
* "All Over My Head" (2015)
Rafael Arcadio Bernal Supelano

**Rafael Arcadio Bernal Supelano** (28. marraskuuta 1934 Zipaquirá – 11. tammikuuta 2019) oli kolumbialainen roomalaiskatolinen piispa. Hänestä tuli redemptoristi 22. elokuuta 1952, ja hän sai pappisvihkimyksensä 11. tammikuuta 1959. Hänet nimitettiin Sibundoyn apostoliseksi vikaariksi ja Amudarsan titulaaripiispaksi 27. helmikuuta 1978. Piispaksi vihkiminen seurasi 15. huhtikuuta. Pääkonsekraattorina toimi Eduardo Martínez Somalo, jota avustivat Ramón Mantilla Duarte ja Arturo Salazar Mejia. 

Bernal Supelano sai 29. maaliskuuta 1990 nimityksen Araucan ja 10. tammikuuta 2003 Líbano-Hondan piispaksi. Hänet asetettiin jälkimmäiseen virkaan 25. maaliskuuta 2003, ja hän toimi siinä, kunnes erosi tehtävistään 28. helmikuuta 2004.

## Lähteet
Fabio de Jesús Morales Grisales

**Fabio de Jesús Morales Grisales** (27. heinäkuuta 1934 – 10. helmikuuta 2025) oli kolumbialainen roomalaiskatolinen piispa. Hänet vihittiin redemptoristien papiksi 4. lokakuuta 1959 ja nimitettiin Sibundoyn apostoliseksi vikaariksi sekä Buduan titulaaripiispaksi 15. huhtikuuta 1991. Piispaksi vihkiminen seurasi 15. kesäkuuta. Pääkonsekraattorina toimi Paolo Romeo, jota avustivat Ramón Mantilla Duarte ja Rafael Arcadio Bernal Supelano.

Morales Grisales sai 29. lokakuuta 1999 nimityksen Mocoa-Sibundoyn piispaksi, jona hän toimi, kunnes erosi tehtävistään 18. lokakuuta 2003.

## Lähteet
Basto

**Basto** (oikea nimeltään **Jef Martens**, s. 8. tammikuuta 1975 Hoogstraten, Belgia) on belgialainen house/electro tuottaja ja DJ.

## Singlet
* "Rock With You" (2005)
* "On My Own" (mukana Peter Luts) (2008)
* "Your Fire" (2010)
* "Gregory's Theme" (2012)
* "Again and Again" (2012)
* "Cloudbreaker" (Yves & Basto) (2012)
* "I Rave You (Give It to Me)" (2012)
* "Hold You" (2015)

## Aiheesta muualla
* Basto Facebook -sivustolla
*
Umberto De Morpurgo

**Umberto Luigi De Morpurgo** (12. tammikuuta 1896 Trieste, Itävalta-Unkari – 26. helmikuuta 1961 Geneve, Sveitsi) oli italialainen tennispelaaja.

De Morpurgo edusti maataan Davis Cupissa vuoteen 1933 asti, toimien joukkueen kapteenina vuosina 1922–1931. Wimbledonissa hän pääsi puolivälieriin vuonna 1928 ja Ranskan mestaruusturnauksessa välieriin 1930.

Pariisin olympialaisissa 1924 De Morpurgo saavutti pronssia kaksinpelissä, voitettuaan pronssiottelussa Jean Borotran.

## Lähteet
Matka (albumi)

**Matka** on Paula Koivuniemen järjestyksessään 23. studioalbumi. Se julkaistiin 9. toukokuuta 2012 levymerkillä Warner Music Finland. Levyltä julkaistiin etukäteen discopoljentoinen kappale ”Queen”. Albumin kaikki kappaleet on säveltänyt ja sovittanut Mika Toivanen.

## Kappaleet
#
#
#
#
#
#
#
#
#
#

## Muusikot
* Anssi Nykänen – rummut, lyömäsoittimet
* Harri Rantanen – bassokitara
* Tuomas Wäinölä – kitara
* Varre Vartiainen – kitara
* Mika Toivanen – kosketinsoittimet, taustalaulu
* Janne Toivonen – trumpetti
* Mongo Aaltonen – lyömäsoittimet
* Marika Tuhkala, Pekka Kuorikoski, Hanna-Riikka Siitonen – taustalaulu
* Maija Linkola, Pasi Eerikäinen, Laura Airola, Riikka Lampinen – jouset
* Rick Lover – puhe raidalla 7.

## Lähteet

## Aiheesta muualla
* ''Matka'' discogs.com -sivustolla
Paperibambu

**Paperibambu** (*Bambusa vulgaris*) on bambuihin lukeutuva heinäkasvi, jota voidaan pitää huonekasvina.

## Ulkonäkö ja koko
Paperibambu muodostaa melko harvavartisia kasvustoja ja on piikitön. Sen korret ovat sitruunankeltaisia ja vihreäraitaisia. Lehdet ovat tummanvihreitä. Varret eivät ole suoria eivätkä helposti halkaistavissa; ne ovat taipumattomia, paksuseinäisiä ja vahvoja. Korren pituus on täysikasvuisena 10–20 metriä ja paksuus 4–10 senttimetriä. Nivelet ovat hieman turvonneet. Nivelvälit ovat 20–45 senttimetrin mittaisia. Nivelissä on useita haaroja. Korren lehdet ovat karisevia ja tiheäkarvaisia. Lehtilapa on kapean keihäsmäinen.

Kukinta on harvinaista, eikä kasvi tuota siemeniä. Hedelmät ovat harvinaisia, mikä johtuu siitepölyn huonosta elinkyvystä. Koko kasvusto kukkii useiden vuosikymmenten väliajoin, ja kussakin korressa on runsaasti kukkia. Kasvullinen lisääminen tapahtuu jakamalla kasvustoja, juurakon avulla, varsi- ja haarapistokkaista ja taivukkaista. Helpoin ja käytetyin kasvatusmenetelmä on pistokaslisäys.

## Levinneisyys
Paperibambun alkuperä on tuntematon. Sen arvellaan olevan peräisin trooppisesta Aasiasta, Etelä-Kiinasta tai Madagaskarilta. Kaikkialla tropiikissa ja subtropiikissa paperibambu on bambulajeista viljellyin. Laji tunnetaan enimmäkseen viljeltynä, mutta viljelykarkulaisena ja villiytyneenä se on levinnyt kaikkialle tropiikkiin ja subtropiikkiin. Se on ensimmäinen Eurooppaan tuotu bambulaji ja 1700-luvulle mennessä siitä oli jo tullut suosittu kasvihuonekasvi.

## Lähteet

## Aiheesta muualla
*Kasvien suomenkieliset nimet (Kassu): Paperibambu (''Bambusa vulgaris'')
*iNaturalist: Paperibambu (''Bambusa vulgaris'')
*ITIS: Bambusa vulgaris 
*UniProt: Taxonomy - Bambusa vulgaris (Common bamboo) 
*Global Biodiversity Information Facility (GBIF): Bambusa vulgaris 
*Flora of China: Bambusa vulgaris 
*Centre for Agriculture and Biosciences International (CABI): Bambusa vulgaris (common bamboo)
Dannet

**Dannet** on maalaiskunta ja sen keskuspaikka Agadezin alueen Arlitin departementissa Nigerissa. Se sijaitsee Aïrvuoriston länsipuolella noin 50 kilometriä Arlitista etelään. Kunnassa on 9&nbsp;700 asukasta (vuonna 2010, arvio).

Kunta käsittää neljä hallintokylää, kaksi leiriä ja 18 vedenottopaikkaa. Asukkaat ovat tuaregeja. Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Osa alueesta on täysin asumatonta autiomaata.

## Lähteet
Tietokilpailun Pohjoismaiden-mestaruuskilpailut

**Tietokilpailun Pohjoismaiden-mestaruuskilpailut** (Nordic Quizzing Championships) on Pohjoismaille ja Baltian maille tarkoitettu, alun perin kahden ja sittemmin kolmen vuoden välein järjestettävä tietokilpailutapahtuma. Tapahtumaan kuuluvat henkilökohtainen kilpailu, parikilpailu ja joukkuekilpailu. Kilpailua ovat isännöineet Tallinna vuosina 2008 ja 2018, Turku vuonna 2010, Kööpenhamina vuonna 2012 sekä Oslo vuonna 2015. Kilpailujen kysymykset laaditaan osallistuvien maiden yhteistyönä.

Suomalainen Tero Kalliolevo voitti kaikki kolme jaossa ollutta mestaruutta sekä vuonna 2008 että vuonna 2010. Vuonna 2012 hän voitti jälleen henkilökohtaisen sekä parien mestaruuden mutta joukkuekilpailun voitto meni Norjaan. Vuonna 2015 Kalliolevo voitti Jussi Suvannon kanssa parikilpailun mestaruuden ja saavutti muissa kilpailumuodoissa pronssia. Norjalainen Thomas Kolåsæter voitti kotimaassaan henkilökohtaisen kilpailun ja kuului myös joukkuekilpailun voittaneeseen Norjan maajoukkueeseen. Vuonna 2018 kaikki mestaruudet jäivät Viroon ja Igor Habal voitti kolme kultamitalia. 

## Lähteet